《登瀛州南城楼寄远》
唐代·沈佺期

层城起丽谯，凭览出重霄。兹地多形胜，中天宛寂寥。

四荣摩鹳鹤，百拱厉风飙。北际燕王馆，东连秦帝桥。

晴光七郡满，春色两河遥。傲睨非吾土，踌躇适远嚣。

离居欲有赠，春草寄长谣。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。